CELEX: 52015PC0575
Language: hr
Date: 2015-11-23
Title: Izmijenjeni prijedlog ODLUKE VIJEĆA o sklapanju Mnogostranog sporazuma između Europske zajednice i njenih država članica, Republike Albanije, Bosne i Hercegovine, Republike Bugarske, Republike Hrvatske, Bivše Jugoslavenske Republike Makedonije, Republike Island, Republike Crne Gore, Kraljevine Norveške, Rumunjske, Republike Srbije i Misije privremene uprave Ujedinjenih naroda na Kosovu o uspostavi Europskog zajedničkog zračnog prostora (ECAA)

EUROPSKA KOMISIJA
            Bruxelles, 23.11.2015.
            COM(2015) 575 final
            2006/0036(NLE)
            Izmijenjeni prijedlog
            ODLUKE VIJEĆA
            o sklapanju Mnogostranog sporazuma između Europske zajednice i njenih država članica, Republike Albanije, Bosne i Hercegovine, Republike Bugarske, Republike Hrvatske, Bivše Jugoslavenske Republike Makedonije, Republike Island, Republike Crne Gore, Kraljevine Norveške, Rumunjske, Republike Srbije i Misije privremene uprave Ujedinjenih naroda na Kosovux0002 o uspostavi Europskog zajedničkog zračnog prostora (ECAA) 
            
               
         
         
            
               OBRAZLOŽENJE
            
            
               1.KONTEKST PRIJEDLOGA
            
            
               Komisija je u ime Europske unije dovršila pregovore o mnogostranom sporazumu o uspostavi Europskog zajedničkog zračnog prostora (ECAA) između Europske zajednice i njezinih država članica, Republike Albanije, Bosne i Hercegovine, Republike Bugarske, Republike Hrvatske, Bivše Jugoslavenske Republike Makedonije, Republike Islanda, Republike Crne Gore, Kraljevine Norveške, Rumunjske, Republike Srbije i Misije privremene uprave Ujedinjenih naroda
                  1
                u skladu s odlukom Vijeća kojom se 10. prosinca 2004. odobrilo započinjanje pregovora.
            
            
               Sporazum o ECAA-i potpisan je u ime Zajednice 9. lipnja 2006., uz uvjet njegova naknadnog sklapanja, u skladu s Odlukom 2006/682/EZ Vijeća i predstavnika država članica Europske unije koji su se sastali u okviru Vijeća
                  2
                kojom su odobreni njegovo potpisivanje i privremena primjena.
            
            
               Na strani EU-a stranke su tog Sporazuma Unija i njezine države članice. U svim je državama članicama 23. siječnja 2014. završio postupak ratifikacije.
            
            
               Prijedlogom na raspravi izmjenjuje se početni prijedlog Komisije (koji se nalazi u dokumentu COM(2006)113 završna verzija), koji je prihvaćen 14. ožujka 2006. i potom podnesen Vijeću, kako bi se prije svega uzelo u obzir stupanje na snagu Ugovora iz Lisabona. Kako bi se Vijeću olakšalo razmatranje, relevantni se tekst u cijelosti podnosi u obliku izmijenjenog prijedloga.
            
            
               2.REZULTATI SAVJETOVANJA SA ZAINTERESIRANIM STRANAMA I PROCJENE UTJECAJA 
            
            
               Nije primjenjivo
            
            
               3.PRAVNI ELEMENTI PRIJEDLOGA
            
            
               Nije primjenjivo
            
            
               4.UTJECAJ NA PRORAČUN 
            
            
               Nije primjenjivo
            
            
               2006/0036 (NLE)
            
            
               Izmijenjeni prijedlog
            
            
               ODLUKE VIJEĆA
            
            
               o sklapanju Mnogostranog sporazuma između Europske zajednice i njenih država članica, Republike Albanije, Bosne i Hercegovine, Republike Bugarske, Republike Hrvatske, Bivše Jugoslavenske Republike Makedonije, Republike Island, Republike Crne Gore, Kraljevine Norveške, Rumunjske, Republike Srbije i Misije privremene uprave Ujedinjenih naroda na Kosovu
                  3
                o uspostavi Europskog zajedničkog zračnog prostora (ECAA) 
            
            
               VIJEĆE EUROPSKE UNIJE,
            
            
               uzimajući u obzir Ugovor o funkcioniranju Europske unije, a posebno njegov članak 100. stavak 2., u vezi s člankom 218. stavkom 6. točkom (a),
            
            
               uzimajući u obzir prijedlog Europske komisije,
            
         
         
            
               uzimajući u obzir mišljenje Europskog parlamenta
                  4
               , 
            
            
               budući da:
            
            
               (1)Komisija je u ime Europske unije dovršila pregovore o mnogostranom sporazumu između Europske zajednice i njezinih država članica, Republike Albanije, Bosne i Hercegovine, Republike Bugarske, Republike Hrvatske, Bivše Jugoslavenske Republike Makedonije, Republike Islanda, Republike Crne Gore, Kraljevine Norveške, Rumunjske, Republike Srbije i Misije privremene uprave Ujedinjenih naroda na Kosovu
                  5
                o uspostavi Europskog zajedničkog zračnog prostora (ECAA).
            
            
               (2)Taj je Sporazum potpisan u ime Zajednice 9. lipnja 2006., uz uvjet njegova naknadnog sklapanja, u skladu s Odlukom 2006/682/EZ Vijeća i predstavnika država članica Europske unije koji su se sastali u okviru Vijeća
                  6
               .
            
            
               (3)Svojim su pristupanjem i u skladu s člankom 31. stavkom 2. Sporazuma Republika Bugarska, Rumunjska i Republika Hrvatska postale države članice EU-a i time prestale biti pridružene stranke u tom Sporazumu.
            
            
               (4)Taj bi Sporazum trebalo odobriti u ime Unije,
            
            
               DONIJELO JE OVU ODLUKU: 
            
            
               Članak 1.
            
            
               1. Mnogostrani sporazum između Europske zajednice i njenih država članica, Republike Albanije, Bosne i Hercegovine, Republike Bugarske, Republike Hrvatske, Bivše Jugoslavenske Republike Makedonije, Republike Island, Republike Crne Gore, Kraljevine Norveške, Rumunjske, Republike Srbije i Misije privremene uprave Ujedinjenih naroda na Kosovu o uspostavi Europskog zajedničkog zračnog prostora (ECAA), u daljnjem tekstu „Sporazum”, ovim se odobrava u ime Europske unije.
            
            
            
               2. Predsjednik Vijeća imenuje osobu ovlaštenu da u ime Europske unije pohrani instrument odobrenja predviđen člankom 29. stavkom 2. Sporazuma kojim se izražava pristanak Europske unije na obvezivanje ovim Sporazumom te izdaje sljedeću obavijest: 
            
            
                  „1. Zbog stupanja na snagu Ugovora iz Lisabona 1. prosinca 2009. Europska unija zamijenila je i naslijedila Europsku zajednicu te od navedenog datuma ostvaruje sva prava i preuzima sve obveze Europske zajednice. Stoga se upućivanja na ‚Europsku zajednicu’ u tekstu Sporazuma tumače, kad je to primjereno, kao upućivanja na ‚Europsku uniju’.
            
            
               2. Svojim su pristupanjem i u skladu s člankom 31. stavkom 2. Sporazuma Republika Bugarska, Rumunjska i Republika Hrvatska postale države članice Europske unije i time prestale biti pridružene stranke u tom Sporazumu.”
            
            
               Članak 2.
            
            
            
               1. U Zajedničkom odboru koji je osnovan u skladu s člankom 18. Sporazuma Europsku uniju predstavlja Komisija.
            
            
               2. Komisija odlučuje o stajalištu koje Europska unija treba zauzeti o odlukama Zajedničkog odbora iz članka 17. Sporazuma kad je riječ samo o uključivanju zakonodavstva Europske unije u Prilog I. Sporazumu, podložno svakoj potrebnoj tehničkoj prilagodbi.
            
            
            
               Članak 3.
            
            
         
         
            
               Ova Odluka stupa na snagu na dan donošenja.
            
            
            
            
               Sastavljeno u Bruxellesu
            
            
               
                     Za Vijeće
               
               
                     Predsjednik
               
            
         
         
            
                  
                     (1)
                  U skladu s Rezolucijom Vijeća sigurnosti UN-a 1244 od 10. lipnja 1999.
               
               
                  
                     (2)
                  SL L 285, 16.10.2006., str.1.
               
               
                  
                     (3)
                  U skladu s Rezolucijom Vijeća sigurnosti UN-a 1244 od 10. lipnja 1999.
               
               
                  
                     (4)
                  SL C 81 E/01, 15.3.2011.
               
               
                  
                     (5)
                  U skladu s Rezolucijom Vijeća sigurnosti UN-a 1244 od 10. lipnja 1999.
               
               
                  
                     (6)
                  SL L 285, 16.10.2006., str.1.